CELEX: 32004R1407
Language: sl
Date: 2004-08-02 00:00:00
Title: Uredba Komisije (ES) št. 1407/2004 z dne 2. avgusta 2004 o določitvi deviznega tečaja za sistem enotnega plačila na površino v uporabi v letu 2004 na Češkem, v Estoniji, na Cipru, v Latviji, v Litvi, na Madžarskem, na Poljskem in Slovaškem

3.8.2004   
            
            
               SL
            
            
               Uradni list Evropske unije
            
            
               L 256/6
            
         
      UREDBA KOMISIJE (ES) št. 1407/2004
   z dne 2. avgusta 2004
   o določitvi deviznega tečaja za sistem enotnega plačila na površino v uporabi v letu 2004 na Češkem, v Estoniji, na Cipru, v Latviji, v Litvi, na Madžarskem, na Poljskem in Slovaškem
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Komisije (ES) št. 2199/2003 z dne 16. decembra 2003, ki določa prehodne ukrepe v zvezi z uporabo Uredbe Sveta (ES) št. 1259/1999 glede sistema enotnega plačila na površino v letu 2004 na Češkem, v Estoniji, na Cipru, v Latviji, v Litvi, na Madžarskem, na Poljskem, v Sloveniji in na Slovaškem (1) in predvsem tretje alinee člena 2 Uredbe,
   ob upoštevanju naslednjega:
   
               (1)
            
            
               V skladu s členom 143b Uredbe Sveta (ES) št. 1782/2003 z dne 29. septembra, ki določa skupna pravila za sisteme neposredne podpore v okviru skupne kmetijske politike in določene sisteme podpore za kmetovalce ter spreminja Uredbe (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (2), so se Češka, Estonija, Ciper, Latvija, Litva, Madžarska, Poljska in Slovaška odločile, da bodo neposredna plačila zamenjale z enotnim plačilom na površino.
            
         
               (2)
            
            
               V skladu s členom 2 Uredbe (ES) št. 2199/2003 pretvorba zneskov, ki bodo odobreni v okviru sistema enotnega plačila na površino, začne veljati 1. julija 2004. Devizni tečaj, ki ga je treba uporabiti, je pro rata temporis izračunano povprečje deviznih tečajev, ki so veljali v obdobju od 1. januarja do 30. junija 2004.
            
         
               (3)
            
            
               Treba je torej določiti omenjeni devizni tečaj za države članice, ki so se odločile za uporabo enotnega plačila na površino v letu 2004 –
            
         SPREJELA NASLEDNJO UREDBO:
   Člen 1
   Za leto 2004 se devizni tečaj, ki je naveden v Prilogi, na Češkem, v Estoniji, na Cipru, v Latviji, v Litvi, na Madžarskem, na Poljskem in Slovaškem uporablja za znesek, ki ga je treba določiti v okviru sistema enotnega plačila na površino iz člena 143b Uredbe (ES) št. 1782/2003.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. avgusta 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 328, 17.12.2003, str. 21. Uredba, spremenjena z Uredbo (ES) št. 1111/2004 (UL L 213, 15.6.2004, str. 3).
   
      (2)  L L 270, 21.10.2003, str. 1. Uredba, nazadnje spremenjena z Uredbo (ES) št. 864/2004 (UL L 161, 30.4.2004, str. 48).
   
      PRILOGA
      Devizni tečaj iz člena 1
      
                  1 evro = (povprečje 1.1.2004-30.6.2004)
               
            
                  0,585539
               
               
                  ciprskega funta
               
            
                  32,4485
               
               
                  češke krone
               
            
                  15,6466
               
               
                  estonske krone
               
            
                  256,237
               
               
                  madžarskega forinta
               
            
                  3,4529
               
               
                  litovskega litasa
               
            
                  0,660405
               
               
                  latvijskega latsa
               
            
                  4,73521
               
               
                  poljskega zlota
               
            
                  40,3374
               
               
                  slovaške krone